text: Bevæbnet voldsmand fængslet
  13 december 2010 kl. 13.56
  En 31-årig mand fra Kolding blevet varetægtsfængslet frem til 7. januar. Søndag aften gik han amok med et jagtgevær.
  I et grundlovsforhør mandag forklarede han, at han var taget i byen bevæbnet med jagtgeværet for at inddrive nogle penge.
  Undervejs fortrød han og gik tilbage til sit hjem.
  Imidlertid tog han fejl af sin egen og naboens gadedør.
  Naboen på Munkevænget kom ud og forsøgte at få ham til at lægge jagtgeværet. Den 31-årige kvitterede med at give ham et slag i hovedet med geværkolben.
  Han kan 7. januar forvente på en langvarig fængselsstraf for vold og ulovlig våbenbesiddelse.
  